Title: NÁRODNÁ RADA SLOVENSKEJ REPUBLIKY
Author: oi
Last saved by: spano
Company: mdpt

Z Á K O N
z ................. 2003,

ktorým sa mení a dopĺňa zákon č. 135/1961 Zb. o pozemných komunikáciách 
(cestný zákon) v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon č. 135/1961 Zb. o pozemných komunikáciách (cestný zákon) v znení zákona č. 27/1984 Zb., zákona Národnej rady Slovenskej republiky č. 160/1996 Z.z., zákona  č. 58/1997 Z.z., zákona č. 395/1998 Z.z., zákona č. 343/1999 Z.z., zákona  č. 388/2000 Z.z., zákona  č. 416/2001 Z.z., zákona  č. 439/2001 Z.z. sa mení a dopĺňa takto:

1. § 1 sa dopĺňa odsekom 5, ktorý znie:
    „(5) Týmto zákonom sa  preberajú právne akty Európskych spoločenstiev uvedené   
    v prílohe č. 1.“.

2. V § 3d sa odsek 9 dopĺňa písmenom d), ktoré znie :  
     „ d) predkladá operačné plány zimnej údržby ciest v jeho vlastníctve ministerstvu na 
     posúdenie a schválenie.“. 

3. V § 3d ods. 10 sa vkladá nové písmeno a), ktoré znie :
    „ a) pre pozemné komunikácie v ich vlastníctve zabezpečujú 
1.	informačný systém ako súčasť jednotného informačného systému o diaľniciach a cestách a stave ich zjazdnosti,
2.	technickú evidenciu ciest a miestnych komunikácií, v súlade s ústrednou technickou evidenciou diaľnic, ciest a miestnych komunikácií,
3.	regionálnu databanku v súlade s centrálnou databankou diaľnic a ciest.“.
 
     Doterajšie písmená a) a b) sa označujú ako písmená b) a c).   

4.  Za § 3d sa vkladajú  § 3e a 3f , ktoré znejú:

„ § 3e 

Zabezpečenie výkonu niektorých práv a povinnosti vlastníka diaľnice a cesty v súvislosti s výstavbou a správou.

       Obstarávať  výstavbu a budúcu správu  diaľnice a cesty je možné na základe koncesnej
       zmluvy “.

§ 3f 

 Zabezpečenie výkonu niektorých práv a povinností vlastníka a správcu ciest v súvislosti s údržbou.

(1) Správca cesty I. triedy  môže zmluvne previesť povinnosť udržiavať cestu I. triedy v stave  zodpovedajúcom účelu, na ktorý je určená, na vlastníka alebo správcu ciest II. a III. triedy   za cenu dohodnutú  v súlade s cenovými predpismi.^2h) 

(2) Vlastník alebo správca ciest II. a III. triedy  môže zmluvne previesť povinnosť  udržiavať cesty II. a III. triedy  v stave zodpovedajúcom účelu, na ktorý sú určené, na  správcu ciest I. triedy  za cenu dohodnutú  v súlade s cenovými predpismi.^2h)

(3) Na uzatváranie zmlúv podľa odsekov 1 a 2 sa nevzťahujú ustanovenia osobitného  predpisu. ^2cc)
 
Poznámka  pod čiarou k odkazu  2cc) znie :
„2cc) Zákon č. 263/1999 Z.z. o verejnom obstarávaní  a o zmene a doplnení niektorých  zákonov v znení neskorších predpisov.“.

5.   V § 6 ods. 2 sa vypúšťajú druhá a tretia veta.

6.   V § 6 sa za odsek 2  vkladajú nové odseky  3 a 4, ktoré znejú:

„(3) Vymedzené úseky ciest I. triedy označené dopravnými značkami možno užívať motorovými vozidlami nad 3,5 t len po zaplatení úhrady za užívanie týchto komunikácií. 
  (4) Výška úhrady za užívanie vymedzených úsekov diaľnic, ciest pre motorové vozidlá a ciest I. triedy sa určí z celkovej hmotnosti motorového vozidlá, ktorou sa rozumie súčet hmotností motorového vozidla a prípojného vozidla. Úhrada sa platí na kalendárny rok, na 15 dní alebo na 1 deň bez ohľadu na počet vykonaných jázd podľa sadzobníka, ktorý je prílohou č. 2 k tomuto zákonu.“.

Doterajšie odseky 3 až 9 sa označujú ako odseky 5 až 11.

7. V § 6 ods. 5 písmeno b) znie :
       „b) Ozbrojených síl Slovenskej republiky,^2da)“.
     
      Poznámka pod čiarou k odkazu 2da) znie :
      „ 2da) Zákon č. 321/2002 Z.z. o ozbrojených silách Slovenskej republiky v znení zákona 
                 č. 512/2002 Z.z.“.

8.  V § 6 ods. 5 písmeno c) znie : 
„c) ozbrojených síl alebo civilných zložiek vysielajúceho štátu na účel plnenia služobných povinností, ^2db) “. 

      Poznámka pod čiarou k odkazu 2db) znie :
      „2db) Zmluva medzi štátmi, ktoré sú stranami Severoatlantickej zmluvy, a inými štátmi, 
                zúčastnenými v Partnerstve za mier vzťahujúca sa na štatút ich ozbrojených síl 
                (oznámenie č. 324/1997 Z.z).“.

9.	V§ 6 ods. 5 písmeno n) sa slová „prílohou č. 2“ nahrádzajú slovami „prílohou č. 3“. 

10.	V § 6 ods. 6  prvá veta znie:
       „Motorové vozidlá musia byť pri prejazde vymedzených úsekov diaľnic, ciest pre  
       motorové vozidlá alebo ciest I. triedy podľa odsekov 2, 3 a 4 označené nálepkou.“.

11. V § 6 ods. 7 sa spojka „alebo“ nahrádza čiarkou a na konci pripájajú tieto slová :
„ alebo ciest I. triedy.“.

12. V § 6 odsek 8  prvá veta znie:  
      „ Nálepky, ich výrobu, distribúciu, predaj a výmenu zabezpečuje ministerstvo.“.

13. V § 6 odsek 10 znie:
„Vodič motorového vozidla, ktorý používa vymedzený úsek diaľnice, cesty pre motorové vozidlá alebo ciest I. triedy , je povinný na požiadanie predložiť príslušníkovi policajného zboru oddeliteľný kontrolný kupón. ^2gb)“. 

14.  V § 22c ods. 1 písm. g) sa slová „diaľnic a ciest pre motorové vozidlá“ nahrádzajú   
       slovami  „diaľnic, ciest pre motorové vozidlá a ciest I. triedy“.

15.  V § 24 písm. l) sa slová „diaľnic a ciest pre motorové vozidlá“ nahrádzajú slovami „diaľnic, ciest pre motorové vozidlá a ciest I. triedy“.

16.  V § 24 b odsek 1 znie : 
„Na základe dohody uzatvorenej medzi ministerstvom a samosprávnym krajom prechádzajú podľa osobitného predpisu do vlastníctva samosprávneho kraja veci, ktoré sú v správe Slovenskej správy ciest a ktoré slúžia na činnosť jej vnútorných organizačných jednotiek určených touto dohodou, ak ďalej nie je ustanovené inak.“.

17.   V § 24 b  sa za odsek 2 vkladajú nové odseky 3, 4  a  5,  ktoré znejú:
       „(3) Rozpracovaná dokumentácia pripravovaných stavieb ciest II. a III. triedy ku dňu prechodu do vlastníctva samosprávneho kraja,  ktorej obstarávateľom je doterajší vlastník a správca podľa § 3d ods. 1 a neprechádza do majetku samosprávneho kraja len preto, že je rozpracovaná, prechádza do majetku samosprávneho kraja po dokončení rozpracovaného stupňa dokumentácie dohodou uzavretou medzi ministerstvom a samosprávnym krajom. 

       (4) Rozostavané stavby na cestách  II. a III. triedy ku dňu prechodu do vlastníctva samosprávneho kraja, ktorých investorom je doterajší vlastník a správca podľa § 3d ods. 1 a neprechádzajú do majetku samosprávneho kraja len preto, že sú rozostavané, prechádzajú do majetku samosprávneho kraja  po ich  dokončení  dohodou uzavretou medzi ministerstvom a samosprávnym krajom. 

       (5) Na uzatváranie dohôd podľa odsekov 3 a 4  sa nevzťahujú ustanovenia osobitného predpisu.^2cd) Majetok štátu uvedený v odsekoch 3 a 4 prechádza do majetku samosprávneho kraja bezodplatne, dňom uvedeným v dohode.“.

       Doterajší odsek 3 sa označuje ako odsek 6.

Poznámka pod čiarou k odkazu 2cd) znie :
      „2cd) Zákon Národnej rady Slovenskej republiky č. 278/1993 Z.z. o majetku štátu v znení    
      neskorších predpisov. “.

18.  V § 24b v ods. 6 sa slová „jeho organizačných jednotiek“ nahrádzajú slovami „jej   
       vnútorných  organizačných jednotiek“. 

19. Doterajšia príloha č. 1 k zákonu č. 439/2001 Z.z. sa nahrádza prílohou č. 2 k tomuto  
      zákonu.

Čl. II

Tento zákon nadobúda účinnosť 1. januára 2004.

 Príloha č. 1
 k zákonu č. .../2003 Z.z.

Zoznam transponovaných smerníc

Týmto zákonom sa transponuje táto smernica:
1.	Smernica Európskeho parlamentu a Rady 1999/62/ES zo 17. júna 1999 o poplatkoch za používanie určitej dopravnej infraštruktúry ťažkými nákladnými vozidlami (Úradný vestník Európskych spoločenstiev, L 187, s. 42).
             Preklad tejto smernice sa nachádza v Centrálnej prekladateľskej jednotke sekcie  
             Inštitút pre aproximáciu práva Úradu vlády Slovenskej republiky.

 Príloha č. 2
 k zákonu č. .../2003 Z.z.

SADZOBNÍK   ÚHRAD

za užívanie vymedzených úsekov diaľnic, ciest pre motorové vozidlá a ciest I. triedy pre dvojstopové motorové vozidlá alebo jazdné súpravy

1. 	Úhrada na kalendárny rok pre motorové vozidlá alebo jazdné súpravy s celkovou hmotnosťou 
a) 	do 3,5 tony vrátane je                                               750 Sk,
b) 	od 3,5 tony do 12,0 ton vrátane je                          5000 Sk,
c) 	nad 12,0 ton je                                                     10 000 Sk.  

2. 	Úhrada na 15 dní pre motorové vozidlá alebo jazdné súpravy s celkovou hmotnosťou  
a) 	do 3,5 tony vrátane je                                               150 Sk,
b) 	od 3,5 tony do 12,0 ton vrátane je                            750 Sk,
c) 	nad 12,0 ton je                                                       1 500 Sk.

3.  Úhrada na 1 deň pre motorové vozidlá alebo jazdné súpravy s celkovou hmotnosťou
     nad 12 ton je                                                                 250 Sk.